**Par prioritārajiem uzdevumiem 2021.gadā**

**“Latvijas būvniecības nozares vidēja termiņa stratēģijas 2017.-2024.gdam” stratēģisko mērķu sasniegšanai**

Latvijas Būvniecības padome 2021.gada 18.februāra sēdē(LBP sēdes prot. Nr.2, 1.§) apstiprināja piecus Padomes darbības prioritāros uzdevumus 2021.gadā :

1. Būvniecības regulējuma pilnveidošana;
2. Būvspeciālistu sertificēšanas sistēmas pilnveidošana;
3. Publisko iepirkumu sistēmas izveide;
4. Zaļās būvniecības sistēmas izveide;
5. Latvijas Būvniecības padomes reforma.

Prioritārie uzdevumi tika prezentēti Latvijas Būvniecības padomei tiekoties 2021.gada 3.martā ar ekonomikas ministru Jāni Vitenbergu. Ministrs uzklausīja Būvniecības nozari pārstāvēto organizāciju redzējumu par prioritāro uzdevumu aktualitāti nozarei 2021.gadā (LBP sēdes prot.Nr.3). Tikšanās laikā vienojās:

1. Nākamo tikšanos ar ekonomikas ministru plānot pēc 3 mēnešiem, tikšanās tēma – Būvniecības regulējuma pilnveidošana un normatīvā regulējuma virzība.
2. Vēlreiz tikties rudenī, kad Padome informētu ministru par pārējo prioritāro uzdevumu virzību.